stanford-oval/wikipedia huggingface dataset:
โรงพยาบาลจุฬาลงกรณ์
อาคารและสิ่งก่อสร้าง > อาคาร ภปร.

เนื่องจากอาคารจักรพงษ์ ซึ่งทำหน้าที่เป็นอาคารผู้ป่วยนอกเดิม เริ่มคับแคบลงเพราะมีผู้ป่วยเข้ารับบริการจากโรงพยาบาลจุฬาลงกรณ์ สภากาชาดไทย มากขึ้นอย่างมาก ในมหามงคลสมัยที่พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงเจริญพระชนมพรรษา 5 รอบ ใน พ.ศ. 2530 และในโอกาสครบ 72 ปี แห่งการสถาปนาโรงพยาบาลจุฬาลงกรณ์ สภากาชาดไทย ใน พ.ศ. 2529 สภากาชาดไทยจึงได้จัดสร้างอาคารผู้ป่วยนอกแห่งใหม่เพื่อเฉลิมพระเกียรติและให้บริการประชาชนได้อย่างสะดวกสบายมากขึ้น พระบาทสมเด็จพระมหาภูมิพลอดุลยเดชมหาราช บรมนาถบพิตร ได้เสด็จพระราชดำเนินทรงวางศิลาฤกษ์อาคารผู้ป่วยนอกหลังใหม่นี้ เมื่อวันที่ 30 พฤศจิกายน พ.ศ. 2529 และมีสมเด็จพระสังฆราชเจ้า กรมหลวงวชิรญาณสังวรทรงเป็นประธานกรรมการอุปการะฝ่ายบรรพชิตและประทานพระอุปการะในเรื่องต่าง ๆ มาตลอด อาคารแห่งใหม่นี้เป็นอาคารคอนกรีตเสริมแรงด้วยเหล็ก สูง 24 ชั้นเมื่อรวมชั้นใต้ดินและชั้นลอย ก่อสร้างขึ้นบริเวณหน้าตึกจักรพงษ์ มูลค่าการก่อสร้าง 400 ล้านบาท พระบาทสมเด็จพระมหาภูมิพลอดุลยเดชมหาราช บรมนาถบพิตรทรงพระกรุณาโปรดเกล้าฯ พระราชทานชื่ออาคารว่า "ภปร." อาคาร ภปร. เป็นจุดสังเกตที่สำคัญของโรงพยาบาลจุฬาลงกรณ์ สภากาชาดไทย เพราะตั้งอยู่บริเวณหัวมุมแยกศาลาแดงและยังมีป้ายอักษรชื่อ"โรงพยาบาลจุฬาลงกรณ์ สภากาชาดไทย" และตราสัญลักษณ์ประจำพระองค์ของพระบาทสมเด็จพระมหาภูมิพลอดุลยเดชมหาราช บรมนาถบพิตรประดับอาคารด้วย
อาคารและสิ่งก่อสร้าง > อาคารมงกุฎ-เพชรรัตน์ (หลังเก่า)

ด้วยใน พ.ศ. 2508 พระนางเจ้าสุวัทนา พระวรราชเทวี ทรงมีพระชนมายุ 60 พรรษา มีองค์กร ประชาชน ได้เฝ้าทูลเกล้าถวายเงินโดยพระอัธยาศัย จึงทรงประทานเงินสร้างตึกสำหรับผู้ป่วย ในโรงพยาบาลจุฬาลงกรณ์ สภากาชาดไทย ในด้านสวนลุมพินี โดยมิได้ใช้พระนามของพระองค์เป็นนามตึก เนื่องด้วยทรงพอพระทัยที่จะบำเพ็ญพระกุศลแบบปิดทองหลังพระ ต่อมาทรงเสด็จพร้อมด้วยพระธิดามาทรงวางศิลาฤกษ์อาคารดังกล่าว เมื่อวันที่ 28 ตุลาคม พ.ศ. 2508 อาคารนี้ได้ก่อสร้างแล้วเสร็จใน พ.ศ. 2510 พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ได้เสด็จพระราชดำเนินมาทรงเปิด "ตึกมงกุฎ-เพชรรัตน" เมื่อวันที่ 24 พฤศจิกายน พ.ศ. 2510 โดยมี สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี และพระนางเจ้าสุวัทนา พระวรราชเทวี ในรัชกาลที่ 6 เฝ้าทูลละอองธุลีพระบาทรับเสด็จ ในโอกาสนั้น พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้พระราชทานเหรียญกาชาดสรรเสริญ แด่พระนางเจ้าสุวัทนา พระวรราชเทวี ด้วย ในพิธีเปิด ตึกมงกุฎ-เพชรรัตน ทั้งสองพระองค์ ทรงพระกรุณาพระราชทานเงินสำหรับเป็นค่าใช้จ่ายในการจัดพิมพ์หนังสือ "ตำนานสภากาชาดสยาม" เป็นอนุสรณ์ในการเปิดตึกดังกล่าว และเพื่อให้ผู้สนใจได้ทราบประวัติความเป็นมาของสภากาชาดไท
อาคารและสิ่งก่อสร้าง > อาคารวชิรญาณวงศ์

อาคารวชิรญาณวงศ์ใช้เป็นที่รักษาพยาบาลพระภิกษุและสามเณรอาพาธ และใช้ประกอบพิธีทำบุญเลี้ยงพระ รวมถึงการเปิดรับบริจาคเงินเพื่อบำรุงพระภิกษุ และสามเณรอาพาธในเรื่องการรักษาพยาบาลทางการแพทย์ ตลอดรวมถึงการรับบริจาคเงินเพื่อสนับสนุนการดำเนินงานในโรงพยาบาลจุฬาลงกรณ์ สภากาชาดไทย และสำนักงานต่าง ๆ ของสภากาชาดไทย อาคารวชิรญาณวงศ์เป็นอาคารคอนกรีตเสริมเหล็กสี่ชั้น แบบทรงไทยประยุกต์ ได้ดำเนินการก่อสร้างมาแต่ต้น พ.ศ. 2525 และเสร็จเรียบร้อยสมบูรณ์ใน พ.ศ. 2526 ทดแทนอาคารหลังเก่า (ตึกวชิรญาณ) และเพื่อเป็นอนุสรณ์รำลึกถึงสมเด็จพระสังฆราชเจ้า กรมหลวงวชิรญาณวงศ์ (หม่อมราชวงศ์ชื่น นพวงศ์) พระราชอุปัธยาจารย์พระบาทสมเด็จพระมหาภูมิพลอดุลยเดชมหาราช บรมนาถบพิตร และพระอุปัชฌาจารย์สมเด็จพระสังฆราชเจ้า กรมหลวงวชิรญาณสังวร โดยพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พร้อมด้วยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเสด็จพระราชดำเนินทรงเปิดตึกในวันที่ 9 ธันวาคม พ.ศ. 2526
อาคารและสิ่งก่อสร้าง > อาคาร อปร.

สืบเนื่องจากความไม่เพียงพอของแพทย์ รัฐบาลจึงมีนโยบายให้คณะแพทยศาสตร์ทุกแห่งผลิตแพทย์เพิ่ม คณะแพทยศาสตร์  จุฬาลงกรณ์มหาวิทยาลัย จึงได้รับอนุมัติให้ก่อสร้างตึกใหม่ เพื่อรองรับจำนวนนิสิตแพทย์ที่เพิ่มมากขึ้นทุกปี โดยได้รับอนุมัติงบประมาณแผ่นดินประจำปี 2536 และในวันที่ 5 กุมภาพันธ์ พ.ศ. 2539 จุฬาลงกรณ์มหาวิทยาลัยได้ทำหนังสือขอพระราชทานพระบรมราชานุญาตเชิญอักษรพระปรมาภิไธย " อปร. " มาเป็นชื่ออาคาร เพื่อเฉลิมพระเกียรติพระบาทสมเด็จพระปรเมนทรมหาอานันทมหิดล พระอัฐมรามาธิบดินทร ซึ่งได้พระราชทานกำเนิดคณะแพทยศาสตร์ จุฬาลงกรณ์มหาวิทยาลัย สำนักราชเลขาธิการได้มีหนังสือลงวันที่ 19 เมษายน พ.ศ. 2539 พระราชทานพระบรมราชานุญาตให้อัญเชิญอักษรพระปรมาภิไธย " อปร. " เป็นชื่ออาคาร เมื่อดำเนินการก่อสร้างเสร็จสิ้น พระบาทสมเด็จพระมหาภูมิพลอดุลยเดชมหาราช บรมนาถบพิตร ทรงพระกรุณาโปรดเกล้าโปรดกระหม่อมให้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเสด็จพระราชดำเนินแทนพระองค์ทรงประกอบพิธีเปิดอาคารเมื่อวันเสาร์ที่ 20 กันยายน พ.ศ. 2546 ซึ่งตรงกับวันคล้ายวันพระบรมราชสมภพของรัชกาลที่ 8 อาคารดังกล่าวเป็นย่อมุม 8 มุม สูง 19 ชั้น บนยอดอาคารประดับอักษรพระปรมาภิไธย " อปร. " ตั้งอยู่ริมถนนราชดำริ ลักษณะเด่นของอาคารคือมีการอัญเชิญพระราชดำรัสของสมเด็จพระมหิตลาธิเบศร อดุลยเดชวิกรม พระบรมราชชนก ขึ้นแสดงไว้บนผนังด้านนอกของอาคาร เป็นที่มองเห็นได้อย่างโดดเด่นข้อความว่า
ขอให้ถือประโยชน์ส่วนตน เป็นที่สอง
ประโยชน์ของเพื่อนมนุษย์ เป็นกิจที่หนึ่ง

ลาภ ทรัพย์ และเกียรติยศ จะตกแก่ตัวท่านเอง

ถ้าท่านทรงธรรมแห่งอาชีพ ไว้ให้บริสุทธิ์
อาคารและสิ่งก่อสร้าง > อาคาร สก.

ด้วยในปีพุทธศักราช 2535 ที่ผ่านมา ในมหามงคลสมัยเฉลิมพระชนมพรรษา 5 รอบ ของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สภานายิกาสภากาชาดไทย ด้วยความสำนึกในพระมหากรุณาธิคุณเป็นล้นเกล้าล้นกระหม่อม กอปรทั้งเมื่อครั้งมหามงคลสมัยเฉลิมพระชนมพรรษา 5 รอบ ของพระบาทสมเด็จพระมหาภูมิพลอดุลยเดชมหาราช บรมนาถบพิตร เมื่อปีพุทธศักราช 2530 วัดบวรนิเวศราชวรวิหาร และสภากาชาดไทยได้ร่วมกันจัดสร้าง  “ ตึก ภปร. ”  เป็นอาคารผู้ป่วยนอกหลังใหม่ของโรงพยาบาลเพื่ออำนวยความสะดวกแก่สาธารณชนเสร็จเรียบร้อยไปแล้วอาคารหนึ่ง ด้วยเหตุทั้งสองประการนี้คณะข้าราชการบริพารร่วมกับสภากาชาดไทยจึงดำริที่จะดำเนินการก่อสร้างอาคารเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง อีกอาคารหนึ่งในพื้นที่ของโรงพยาบาลจุฬาลงกรณ์ สภากาชาดไทยเพื่อเป็นเครื่องหมายแห่งความจงรักภักดีที่ประชาชนชาวไทยมีอยู่อย่างมั่นคงในพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง จึงได้นำความกราบทูลสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีในฐานะองค์อุปนายิกาผู้อำนวยการสภากาชาดไทยทรงเห็นชอบด้วยที่จะก่อสร้างอาคารผู้ป่วยทางกุมารเวชศาสตร์แทนอาคารรักษาพยาบาลกุมารเวชกรรมเดิม คือ “ ตึก หลุยส์ ที เลียวโนเวนส์ ” ซึ่งมีสภาพทรุดโทรมลงมาก อีกทั้งจำนวนผู้ป่วยเพิ่มมากขึ้น ทำให้สถานที่ยิ่งคับแคบลงเด็กผู้ป่วยอยู่กันโดยไม่ถูกต้องตามสุขลักษณะ กับทั้งเพื่อใช้เป็นศูนย์ผู้ป่วยโรคหัวใจของโรงพยาบาลด้วยอาคารที่สร้างใหม่นี้ ได้รับพระราชทานพระราชาอนุญาตให้อัญเชิญพระนามาภิไธยย่อ “ สก. ” เป็นมงคลนาม  การก่อสร้างครั้งนี้ตั้งเป้าหมายที่จะดำเนินการด้วยเงินบริจาคตลอดทั้งจำนวนโดยไม่รบกวนงบประมาณแผ่นดิน หรืองบประมาณของสภากาชาดไทยเลย เดชะพระบารมีปกเกล้าปกกระหม่อมตั้งแต่เริ่มดำเนินการมาจนกระทั่งบัดนี้ศรัทธาจากมหาชนผู้เปี่ยมด้วยความจงรักภักดีหลั่งไหลมาไม่ขาดสาย เป็นผลให้การดำเนินงานทุกขั้นตอนเป็นไปด้วยความราบรื่นทุกประการ  ตึก “ สก. ” สร้างเสร็จสมบูรณ์ภายในพื้นที่โรงพยาบาลจุฬาลงกรณ์ สภากาชาดไทย “ ตึก ภปร. ” และ “ ตึก สก. ” ได้ประดิษฐานอยู่คู่กันเป็นนิมิตหมายแห่งพระมหากรุณาธิคุณอันมากล้นพ้นประมาณในพระบาทสมเด็จพระมหาภูมิพลอดุลยเดชมหาราช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่มีต่อพสกนิกรชาวไทยเสมอมา
อาคารและสิ่งก่อสร้าง > อาคารภูมิสิริมังคลานุสรณ์

โรงพยาบาลจุฬาลงกรณ์ สภากาชาดไทย ได้จัดสร้างอาคารรักษาพยาบาลใหม่ขึ้น ได้รับพระราชทานนามอาคารจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ว่า อาคาร “ ภูมิสิริมังคลานุสรณ์” มีความหมายว่า “ อนุสรณ์ที่เป็นมงคลของสองพระองค์ (สองพระองค์ในที่นี้ คือ 'ภูมิพล' มาจาก พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และ 'สิริกิติ์' มาจาก สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง)” ตั้งอยู่ริมถนนราชดำริ ลักษณะภายในอาคารเป็นอาคารเดี่ยว 29 ชั้น ชั้นใต้ดิน 4 ชั้น มีพื้นที่ใช้สอยรวมทั้งสิ้น 224,652.25 ตารางเมตร ภายในอาคารนี้จะรวบรวมศูนย์ความเป็นเลิศในด้านต่าง ๆ เช่น ศูนย์โรคหัวใจ ศูนย์ผ่าตัด ศูนย์ผู้ป่วยศัลยกรรมประสาท ศูนย์บริการมารดาและทารกแรกคลอด ซึ่งในส่วนนี้จะให้บริการอย่างครบวงจรโดยจะดูแลตั้งแต่การปฏิสนธิของมารดาจนถึงการคลอด และศูนย์บริการฉุกเฉิน ห้องไอซียูเพื่อพร้อมรับสภาวะภัยพิบัติ และอุบัติภัยหมู่ ทั้งนี้งบประมาณในการก่อสร้างและจัดซื้ออุปกรณ์อยู่ที่ 12,500 ล้านบาท โดยงบที่ได้ในการก่อสร้างมาจากสภากาชาดไทย 2,500 ล้านบาท และจากรัฐบาล 4,000 ล้านบาท รวมถึงโครงการสมทบทุนโดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารีเป็นผู้เปิดโครงการสมทบทุนในครั้งนี้ ซึ่งเงินสมทบทุนที่ได้นอกจากการก่อสร้างแล้ว ยังนำไปใช้จัดซื้อเครื่องมือทางการแพทย์ให้มีความทันสมัยมากขึ้นโดยรวมเป็นเงิน 6,000 ล้านบาท
เนื่องจากโรงพยาบาลจุฬาลงกรณ์ สภากาชาดไทย มีแผนกในการรักษาต่าง ๆ กระจายตัวอยู่ในอาคารหลายหลังทั่วพื้นที่ในโรงพยาบาล จึงทำให้เกิดปัญหาการเคลื่อนย้ายผู้ป่วย ผู้ป่วยจะมีอาการบอบช้ำมากในขณะเดินทางจากอาคารหนึ่งไปอีกอาคารหนึ่ง รวมถึงทำให้เสียเวลาเป็นอย่างมากในการรักษา อีกทั้งจำนวนผู้ป่วยที่มีมากขึ้นในปัจจุบัน อาคารต่าง ๆ ที่ให้บริการนั้นมีขนาดพื้นที่ไม่เพียงพอที่จะรองรับผู้ป่วย ด้วยเหตุนี้จึงทำให้ต้องสร้างอาคารอาคารภูมิสิริมังคลานุสรณ์ขึ้นเพื่อรวบรวมความเป็นเลิศของศูนย์การรักษาไว้ในอาคารเดียว เมื่ออาคารหลังนี้เปิดให้บริการจะช่วยเสริมศักยภาพของโรงพยาบาลจุฬาลงกรณ์ สภากาชาดไทย และคณะแพทยศาสตร์ จุฬาลงกรณ์มหาวิทยาลัยสู่ความเป็นเลิศทางวิชาการ การวิจัย และการให้บริการ เพื่อมุ่งสู่การเป็น “ โรงพยาบาลชั้นนำระดับโลก ” ของประชาชนชาวไทย
อาคารภูมิสิริมังคลานุสรณ์เปิดให้บริการรักษาผู้ป่วยตั้งแต่ปี พ.ศ. 2558 ต่อมาพระบาทสมเด็จพระวชิรเกล้าเจ้าอยู่หัว พร้อมด้วยสมเด็จพระนางเจ้าสุทิดา พัชรสุธาพิมลลักษณ พระบรมราชินี และสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา เสด็จพระราชดำเนินทรงเปิดอาคาร เมื่อวันที่ 27 กรกฎาคม พ.ศ. 2562
อาคารและสิ่งก่อสร้าง > อาคาร ส.ธ.

ด้วยนโยบายส่งเสริมสุขภาพผู้สูงอายุ โรงพยาบาลจุฬาลงกรณ์ สภากาชาดไทย จึงได้จัดสร้างอาคารสำหรับดูแลผู้สูงวัยแบบบูรณาการขึ้น โดยได้รับพระมหากรุณาธิคุณจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี พระราชทานชื่ออาคารนี้ว่า "อาคาร ส.ธ." ภายใต้โครงการ "กองทุน ส.ธ. เพื่อผู้สูงวัย" เพื่อเป็นศูนย์การแพทย์ต้นแบบในการดูแลผู้สูงอายุแบบบูรณาการครบวงจรของสภากาชาดไทยขึ้น เพื่อเฉลิมพระเกียรติและถวายเป็นพระราชกุศลเนื่องในโอกาสที่สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี อุปนายิกาผู้อำนวยการสภากาชาดไทย ทรงเจริญพระชนมายุครบ 60 พรรษา และเพื่อแก้ไขป้องกันปัญหาด้านสุขภาพที่จะเกิดขึ้นในผู้สูงวัย รวมถึงฟื้นฟูสมรรถภาพร่างกาย จิตใจ ให้ความรู้แก่ผู้ดูแลด้วยการจัดกิจกรรมต่าง ๆ ที่เหมาะสม
อาคารสำคัญภายในโรงพยาบาลจุฬาลงกรณ์
อาคารอำนวยการหลังแรกและอาคารภูมิสิริมังคลานุสรณ์
โรงพยาบาลจุฬาลงกรณ์ สภากาชาดไทย ด้านถนนราชดำริ
ด้านหน้าอาคารอำนวยการหลังแรก
อาคารและสิ่งก่อสร้าง > อาคารจักรีทศมรามาธิบดินทร์

อาคารจักรีทศมรามาธิบดินทร์ หรือเดิมคือโครงการศูนย์บูรณาการบริการด้านการแพทย์และสาธารณสุข เป็นส่วนต่อขยายทางทิศเหนือของอาคาร ภปร. เพื่อเพิ่มพื้นที่และเชื่อมโยงการให้บริการแก่ผู้ป่วยนอก ได้รับพระราชทานนามอาคารจากพระบาทสมเด็จพระวชิรเกล้าเจ้าอยู่หัว มีความหมายว่า "อาคารเฉลิมพระเกียรติพระบาทสมเด็จพระเจ้าอยู่หัว ผู้ทรงเป็นพระรามาธิบดินทรราชา รัชกาลที่ 10 แห่งพระบรมราชจักรีวงศ์" และพระองค์ได้เสด็จพระราชดำเนินพร้อมด้วยสมเด็จพระนางเจ้าฯ พระบรมราชินี มาทรงเปิดอาคารนี้เมื่อวันที่ 17 พฤศจิกายน พ.ศ. 2567
อาคารจักรีทศมรามาธิบดินทร์ มีความสูงเหนือดิน 15 ชั้น ใต้ดิน 4 ชั้น พื้นที่ใช้สอย 36,850 ตารางเมตร ภายในประกอบด้วยคลินิกบางส่วนที่ย้ายมาจากอาคาร ภปร. และศูนย์อาหาร
อาคารและสิ่งก่อสร้าง > อาคารมงกุฎ-เพชรรัตน์ (หลังใหม่)

พระบาทสมเด็จพระเจ้าอยู่หัว ทรงพระกรุณาโปรดเกล้าฯ พระราชทานชื่ออาคารศูนย์วิจัยและนวัตกรรมงานบริการ โรงพยาบาลจุฬาลงกรณ์ สภากาชาดไทย ว่า
“อาคารมงกุฎ-เพชรรัตน”
(อา-คาน-มง-กุด-เพ็ด-ชะ-รัด)
ความหมาย พระบาทสมเด็จพระมงกุฎเกล้าเจ้าอยู่หัว และ สมเด็จพระเจ้าภคินีเธอ เจ้าฟ้าเพชรรัตนราชสุดา สิริโสภาพัณณวดี พระราชธิดา
อาคารแห่งนี้ตั้งอยู่บริเวณด้านข้างอาคาร ส.ธ. ฝั่งถนนราชดำริ เพื่อใช้เป็นอาคารที่รวมของศูนย์วิจัย ห้องปฏิบัติการและสร้างนวัตกรรมงานบริการ อันเป็นประโยชน์ต่อบุคลากรทางการแพทย์และสาธารณชน
ผู้อำนวยการโรงพยาบาล

ตามข้อตกลงระหว่างมหาวิทยาลัยแพทยศาสตร์และสภากาชาดไทย ใน พ.ศ. 2490 ให้คณบดีคณะแพทยศาสตร์และผู้อำนวยการโรงพยาบาลจุฬาลงกรณ์ สภากาชาดไทย เป็นบุคคลคนเดียวกันแต่แยกการบริหารออกเป็น 2 หน่วยงาน แม้ว่าคณะแพทยศาสตร์จะถูกโอนมาสังกัดจุฬาลงกรณ์มหาวิทยาลัย ข้อตกลงนี้ยังคงใช้ปฏิบัติจนถึงปัจจุบัน รายนามผู้อำนวยการโรงพยาบาลจุฬาลงกรณ์ สภากาชาดไทย มีดังนี้
| ทำเนียบผู้อำนวยการโรงพยาบาลจุฬาลงกรณ์ สภากาชาดไทย> รายนามผู้อำนวยการ | ทำเนียบผู้อำนวยการโรงพยาบาลจุฬาลงกรณ์ สภากาชาดไทย> วาระการดำรงตำแหน่ง |
| --- | --- |
1. พลตรี พระยาวิบุลอายุรเวท (เสข ธรรมสโรช): 30 พฤษภาคม พ.ศ. 2457 - 18 กันยายน พ.ศ. 2460
2. ศาสตราจารย์อุปการคุณ พลตรี พระยาดำรงแพทยาคุณ (ชื่น พุทธิแพทย์): 19 กันยายน พ.ศ. 2460 - 1 สิงหาคม พ.ศ. 2492
3. ศาสตราจารย์ นายแพทย์ หลวงพรหมทัตตเวที (ไหมพรม ศรีสวัสดิ์): 17 กันยายน พ.ศ. 2492 - 10 พฤษภาคม พ.ศ. 2497
4. ศาสตราจารย์ พันเอก นายแพทย์ หลวงประกิตเวชศักดิ์ (แก้ว บำรุงชีพ): 10 พฤษภาคม พ.ศ. 2497 - 3 พฤษภาคม พ.ศ. 2503
5. ศาสตราจารย์ นายแพทย์ หม่อมหลวงเกษตร สนิทวงศ์: 8 กรกฎาคม พ.ศ. 2503 - 31 มีนาคม พ.ศ. 2509
6. ศาสตราจารย์อุปการคุณ พันตรี นายแพทย์ ทวี ตุมราศวิน: 1 เมษายน พ.ศ. 2509 - 19 มีนาคม พ.ศ. 2516
7. ศาสตราจารย์กิตติคุณ นายแพทย์ สมัค พุกกะณะเสน: 20 มีนาคม พ.ศ. 2516 - 30 มีนาคม พ.ศ. 2520
8. ศาสตราจารย์กิตติคุณ นายแพทย์ ศริพร วณิเกียรติ: 30 มีนาคม พ.ศ. 2520 - 1 มีนาคม พ.ศ. 2524
9. รองศาสตราจารย์ นายแพทย์ ยาใจ ณ สงขลา: 1 มีนาคม พ.ศ. 2524 - 27 กุมภาพันธ์ พ.ศ. 2528
10. ศาสตราจารย์กิตติคุณ นายแพทย์ จรัส สุวรรณเวลา: 11 มีนาคม พ.ศ. 2528 - 9 มกราคม พ.ศ. 2532
11. รองศาสตราจารย์ นายแพทย์ บรรเทอง รัชตะปีติ: 10 มีนาคม พ.ศ. 2532 - 9 มกราคม พ.ศ. 2536
12. ศาสตราจารย์กิตติคุณ นายแพทย์ ศุภวัฒน์ ชุติวงศ์: 9 มกราคม พ.ศ. 2536 - 9 มกราคม พ.ศ. 2540
13. รองศาสตราจารย์ นายแพทย์ ปรีดา ทัศนประดิษฐ์: 9 ตุลาคม พ.ศ. 2540 - 1 ตุลาคม พ.ศ. 2542
14. ศาสตราจารย์กิตติคุณ นายแพทย์ ภิรมย์ กมลรัตนกุล: 1 ตุลาคม พ.ศ. 2542 - 30 กันยายน พ.ศ. 2550
15. ศาสตราจารย์ นายแพทย์ อดิศร ภัทราดูลย์: 1 ตุลาคม พ.ศ. 2550 - 30 กันยายน พ.ศ. 2554
16. รองศาสตราจารย์ นายแพทย์ โศภณ นภาธร: 1 ตุลาคม พ.ศ. 2554 - 30 กันยายน พ.ศ. 2558
17. ศาสตราจารย์ นาวาอากาศตรี นายแพทย์ สุทธิพงศ์ วัชรสินธุ: 1 ตุลาคม พ.ศ. 2558 - 30 กันยายน พ.ศ. 2564
18. รองศาสตราจารย์ นายแพทย์ ฉันชาย สิทธิพันธุ์: 1 ตุลาคม พ.ศ. 2564 - ปัจจุบัน
การเดินทาง

โรงพยาบาลจุฬาลงกรณ์ สภากาชาดไทย ตั้งอยู่ใจกลางเขตธุรกิจของกรุงเทพมหานคร เช่น ย่านถนนสีลม แยกสามย่าน ย่านถนนพระรามที่ 4 จึงมีระบบขนส่งมวลชนหลายรูปแบบที่ให้บริการ การเดินทางมายังโรงพยาบาลจุฬาลงกรณ์ สภากาชาดไทย ได้ดังนี้
รถไฟฟ้าบีทีเอส ลงที่ สถานีศาลาแดง
รถไฟฟ้ามหานคร ลงที่ สถานีสีลม
รถโดยสารประจำทาง เช่น สาย 4, 14, 15, 45, 46, 67, 74, 77, 109, 115, 163
รถโดยสารปรับอากาศ เช่น สาย 4, 16, 21, 50, 67, 76, 77, 141, 172, 177, 504, 505, 507, 514, 547 ปอ.พ.12
สามารถใช้บริการรถโดยสารภายในจุฬาลงกรณ์มหาวิทยาลัย สาย 3 ศาลาพระเกี้ยว - แพทยศาสตร์ เพื่อเข้ามายังบริเวณโรงพยาบาลได้ รถโดยสารจะจอดรับ-ส่งผู้โดยสารบริเวณจุดจอดรับ-ส่งผู้ป่วยอาคารภูมิสิริมังคลานุสรณ์ และหน้าอาคารอานันทมหิดลใกล้ศูนย์อาหารทวีวงศ์ถวัลยศักดิ์
รางวัล

| ปี | รางวัล | สาขา | ผล |
| --- | --- | --- | --- |
| 2566 | Thailand Zocial Awards 2023 | Best Brand Performance on Social Media กลุ่มธุรกิจบริการทางการแพทย์ | ชนะ |
ดูเพิ่ม

สภากาชาดไทย
จุฬาลงกรณ์มหาวิทยาลัย
พระบาทสมเด็จพระจุลจอมเกล้าเจ้าอยู่หัว
พระบาทสมเด็จพระมงกุฎเกล้าเจ้าอยู่หัว
สมเด็จพระราชาธิบดีชิกเม เซ็งเค วังชุก

| สมเด็จพระราชาธิบดีชิกเม เซ็งเค วังชุก |
| --- | --- |

พระมหากษัตริย์แห่งภูฏาน
ครองราชย์: 2 กรกฎาคม ค.ศ. 1974 – 16 กุมภาพันธ์ ค.ศ. 2006
ราชาภิเษก: 2 กรกฎาคม ค.ศ. 1974
ก่อนหน้า: สมเด็จพระราชาธิบดีชิกเม โตเจ วังชุก
ถัดไป: สมเด็จพระราชาธิบดีชิกเม เคซาร์ นัมกเยล วังชุก
นายกรัฐมนตรี:  ดูเพิ่ม ชิกเม ชินลา ซังเก เงดุป เยชีย์ ซิมบา กานดุ วังชุก คินซาง ดอร์จิ 

พระราชสมภพ:  (1955-11-11) 11 พฤศจิกายน ค.ศ. 1955 (69 ปี) วังเตเช็นเชอลิง ทิมพู ประเทศภูฏาน
อัครมเหสี: ดอร์จี วังโม (สมรส 1979) เชอริง เพม (สมรส 1979) เชอริง ยังดน (สมรส 1979) ซังเก โชเดน (สมรส 1979)
พระราชบุตร: เจ้าหญิงชิมิ ยางซอม สมเด็จพระราชาธิบดีชิกเม เคซาร์ นัมกเยล วังชุก เจ้าหญิงโซเนม เดเชน วังชุก เจ้าหญิงเดเชน ยางซอม วังชุก เจ้าหญิงเคเซง โชเดน เจ้าชายจิกเยล อุกเยน วังชุก เจ้าชายคัมชุม ซิงเย วังชุก เจ้าชายชิกเม ดอร์จี วังชุก เจ้าหญิงยูเพลมา โชเดน วังชุก เจ้าชายอุกเยน จิกมี วังชุก
ราชวงศ์: วังชุก
พระราชบิดา: สมเด็จพระราชาธิบดีชิกเม โตเจ วังชุก
พระราชมารดา: สมเด็จพระราชินีเกซัง โชเดน
สมเด็จพระราชาธิบดีชิกเม เซ็งเค วังชุก (ซองคา: འཇིགས་མེད་སེང་གེ་དབང་ཕྱུག་, ไวลี: jigs med seng ge dbang phyug; พระราชสมภพ 11 พฤศจิกายน ค.ศ. 1955) เป็นอดีตพระมหากษัตริย์แห่งราชอาณาจักรภูฏาน รัชกาลที่ 4 แห่งราชวงศ์วังชุก เสด็จขึ้นครองราชย์เมื่อพระชนมพรรษา 19 พรรษา
เมื่อวันที่ 8 พฤษภาคม ค.ศ. 2006 ชิกเม เซ็งเค วังชุก ทรงได้รับเลือกจากนิตยสารไทม์ให้เป็นบุคคลที่ทรงอิทธิพลที่สุด 100 คนแรกของโลก
พระองค์ทรงสละราชสมบัติเมื่อวันที่ 14 ธันวาคม ค.ศ. 2006 พระราชโอรสพระองค์แรก เจ้าชายจิกมี เคเซอร์ นัมเกล วังชุกจึงเสด็จขึ้นครองราชย์แทน
พระราชโอรส/ธิดา

พระองค์มีพระราชโอรสและพระราชธิดา 10 พระองค์จากสมเด็จพระราชินีทั้ง 4 พระองค์ โดยสมเด็จพระราชินีทั้ง 4 พระองค์นั้นทรงเป็นพี่น้องกัน พระราชธิดาพระองค์ใหญ่คือ เจ้าหญิงชิมิ ยางซอม วังชุก มีพระชันษามากกว่าพระราชโอรสพระองค์ใหญ่ซึ่งเป็นพระมหากษัตริย์ภูฏานพระองค์ปัจจุบันคือสมเด็จพระราชาธิบดีจิกมี เคเซอร์ นัมเกล วังชุก เพียง 10 วัน
สมเด็จพระราชินีดอร์จิ วังโม วังชุก พระราชชนนี
เจ้าหญิงโซเนม เดเชน วังชุก
เจ้าชายจิกเยล อุกเยน วังชุก
สมเด็จพระราชินีเชอริง เพม วังชุก พระราชชนนี
เจ้าหญิงชิมิ ยางซอม
เจ้าหญิงเคเซง โชเดน
เจ้าชายอุกเยน จิกมี วังชุก
สมเด็จพระราชินีเชอริง ยังดน วังชุก พระบรมราชชนนีพันปีหลวง
สมเด็จพระราชาธิบดีจิกมี เคเซอร์ นัมเกล วังชุก (พระมหากษัตริย์รัชกาลที่ 5 แห่งราชอาณาจักรภูฏาน)
เจ้าหญิงเดเชน ยางซอม
เจ้าชายจิกมี ดอร์จิ วังชุก
สมเด็จพระราชินีซังเก โชเดน วังชุก พระราชชนนี
เจ้าชายคัมชุก ซิงเย วังชุก
เจ้าหญิงยูเพลมา โชเดน วังชุก
รถไฟใต้ดินปักกิ่ง สายชางผิง

| รถไฟใต้ดินปักกิ่ง สายชางผิง |
| --- | --- |


ข้อมูลทั่วไป
สถานะ: เปิดให้บริการ
ปลายทาง: สถานีซีเอ้อร์ฉี สถานีหนันส้าว
จำนวนสถานี: 7
การดำเนินงาน
รูปแบบ: รถไฟใต้ดิน
ระบบ: รถไฟใต้ดินปักกิ่ง
ผู้ดำเนินงาน: Beijing Mass Transit Railway Operation Corp., Ltd
ผู้โดยสารต่อวัน: 158,400 คน (2013)
ประวัติ
เปิดเมื่อ: 30 ธันวาคม ค.ศ. 2010
ข้อมูลทางเทคนิค
ระยะทาง: 21.24 กิโลเมตร
รางกว้าง: 1,435 mm (4 ft 8 1⁄2 in)
ความเร็ว: 100 กิโลเมตรต่อชั่วโมง
รถไฟใต้ดินปักกิ่ง สายชางผิง (จีน: 北京地铁昌平线; พินอิน: běijīng dìtiě chāngpíng xiàn) เป็นเส้นทางรถไฟฟ้าทางตอนเหนือของระบบรถไฟใต้ดินปักกิ่ง เริ่มก่อสร้างในปี ค.ศ. 2009 สร้างเสร็จเมื่อเดือนกันยายน ค.ศ. 2010 เปิดให้บริการวันที่ 30 ธันวาคม ค.ศ. 2010 ระยะทาง 21.24 กิโลเมตร จำนวน 7 สถานี โดยมีสถานีหนันส้าว เป็นสถานีใต้ดินเพียงสถานีเดียว
รายชื่อสถานี

| 0 | 1 | 2 | 3 |
| --- | --- | --- | --- |
| สถานี | สถานี | เชื่อมต่อ | เขตที่ตั้ง |

| สถานีซีเอ้อร์ฉี | 西二旗 |  13  | เขตไห่เตี้ยน |
| สถานีสวนสุขภาพวิทยาศาสตร์ | 生命科学园 |  | เขตชางผิง |
| สถานีจูซิ่งจวง | 朱辛庄 |  | เขตชางผิง |
| สถานีก่งฮว๋าเฉิง | 巩华城 |  | เขตชางผิง |
| สถานีซาเหอ | 沙河 |  | เขตชางผิง |
| สถานีสวนมหาวิทยาลัยซาเหอ | 沙河高教园 |  | เขตชางผิง |
| สถานีหนันส้าว | 南邵 |  | เขตชางผิง |
แหล่งข้อมูลอื่น

Map of an early route proposal for the Changping Line เก็บถาวร 2011-07-23 ที่ เวย์แบ็กแมชชีน
| ด ค กรถไฟใต้ดินปักกิ่ง |
| --- | --- |
เส้นทางที่เปิดให้บริการ:   1  -  สายบาตง    2    4  -  สายดาซิง    5    6    7    8    9    10    11    13    14    15    16    17    19    สายยีจวง  (สาย 24)   สายฝังซาน  (สาย 25)   Yanfang  (สาย 25 ใต้)   สายเอส 1  (สาย 26)   สายชางปิง  (สาย 27)   สายด่วนท่าอากาศยาน  (สาย 34)   ท่าอากาศต้าซิง  (สาย 35) 
เส้นทางที่กำลังก่อสร้าง:   1  (ปรับปรุงใหม่)   3  (ระยะ 1)   6  (ส่วนใต้)   12   โครงการแยกสาย 13 ( 13A  &  13B )   17  (ส่วนกลาง)   Pinggu  (สาย 22)   28  (CBD Line)   ท่าอากาศต้าซิง  (ส่วนเหนือ)   M101  
เส้นทางโครงการ:   1  (สายแยก)   7  (ระยะ 3)   11  (ระยะ 2)   15  (ระยะ 2)   17  (สายแยก)   19  (ส่วนขยายและสายแยก)   20  (ระยะ 1)   Lijin  (สาย 25 ระยะ 3)   S6  (ระยะ 1) 
ดูเพิ่ม:  สถานี  ระบบรถไฟฟ้า
ไก่ทิกก้ามาซาล่า

| --- | --- |

มื้อ: จานหลัก
แหล่งกำเนิด: อนุทวีปอินเดีย สก็อตแลนด์
อุณหภูมิเสิร์ฟ: ร้อน
ส่วนผสมหลัก: ไก่, โยเกิร์ต, ครีม, มะเขือเทศ, หอมใหญ่, กระเทียม, ขิง, พริก
รูปแบบอื่น: แกะ, ปลา หรือ ปานีรติกก้ามาซาล่า
 ตำราอาหาร: ไก่ทิกก้ามาซาล่า   สื่อ: ไก่ทิกก้ามาซาล่า
ไก่ทิกก้ามาซาล่า (อังกฤษ: Chicken tikka masala) เป็นอาหารจานที่ประกอบด้วยไก่บ่มนำไปย่าง (ไก่ติกกา) ใส่ในน้ำซอสที่ปรุงรส โดยทั่วไปน้ำซอสนี้มีลักษณะครีมมีและเป็นสีส้ม อาหารจานนี้ทำให้เป็นที่นิยมขึ้นมาโดยเชฟจากเอเชียใต้ที่นำไปเผยแพร่สูตรในสหราชอาณาจักร
ไก่ทิกก้ามาซาล่ามีเสิร์ฟในภัตตาคารทั่วโลก และจากผลสำรวจในปี 2012 ที่สำรวจชาวสหราชาอาณาจักรจำนวน 2,000 คน ไก่ทิกก้ามาซาล่าเป็นอาหารต่างชาติที่เป็นที่นิยมปรุงบ่อยที่สุดเป็นอันดับสอง รองจากอาหารจำพวกผัดของจีน
ส่วนประกอบ

ไก่ทิกก้ามาซาล่าประกอบด้วยไก่ไร้กระดูกเป็นชิ้น ๆ หมักในเครื่องเทศกับโยเกิร์ต นำไปย่างในเตา ซึ่งเรียกว่าไก่ติกกา, จากนั้นนำมาเสิร์ฟในน้ำซอสลักษณะครีมมี ซอสนิยมทำมาจากมะเขือเทศกับผักชี กระนั้น ไก่ทิกกามาซาลาไม่ได้มีสูตรอาหารที่เป็นมาตรฐานเดียว ผลการสำรวจชิ้นหนึ่งพบสูตรสำหรับไก่ทิกกามาซาลาที่ต่างกันถึง 48 สูตร โดยมีส่วนประกอบร่วมกันในทุกสูตรเพียงอย่างเดียว คือเนื้อไก่
ที่มา

ไม่เป็นที่ทราบแน่ชัดว่าไก่ทิกก้ามาซาล่ามีที่มาเช่นไร แต่ อะลี อะห์เมด อัสลาม (Ali Ahmed Aslam) เจ้าของภัตตาคารแห่งหนึ่งในกลาสโกว์ มักได้รับการยอมรับว่าเป็นผู้คิดค้นไก่ทิกก้ามาซาล่า โดยใช้เอาซอสที่ทำมาจากมะเขือเทศกระป๋องกับเครื่องเทศ อัสลามเกิดในประเทศปากีสถาน ก่อนจะย้ายมาตั้งรกรากในกลาสโกว์ เขาเสียชีวิตในปี 2022 ด้วยวัย 77 ปี
แหล่งข้อมูลอื่น ๆ ระบุว่าไก่ทิกก้ามาซาล่าน่าจะมาจากชุมชนชาวเอเชียใต้ในสหราชอาณาจักรในภาพรวม หรือบางส่วนระบุเมืองกลาสโกว์ เป็นพิเศษว่าเป็นเมืองที่กำเนิดของอาหารจานนี้ นักประวันิศาสตร์อาหารชาติพันธุ์ Peter และ Colleen Grove ได้นำเอาประเด็นข้ออ้างจำนวนมากเกี่ยวกับที่มาของไก่ทิกก้ามาซาล่ามาพูดคุย และสรุปความไว้ว่าอาหารจานนี้ "เป็นไปได้มากที่สุดว่าจะถูกคิดค้นขึ้นในสหราชอาณาจักร โดยเชฟที่น่าจะเป็นชาวบังกลาเทศ"
ไก่ทิกก้ามาซาล่าน่าจะมาจากแกงไก่เนย ซึ่งเป็นอาหารยอดนิยมในแถบอนุทวีปอินเดียตอนเหนือ ในหนังสือ Multicultural Handbook of Food, Nutrition and Dietetics อ้างว่าไก่ทิกก้ามาซาล่าคิดค้นขึ้นโดยผู้อพยพชาวบังกลาเทศในสหราชอาณาจักร โดยคิดค้นขึ้นในทศวรรษ 1960s บรรดาเชฟชาวบังกลาเทศนี้ยังได้พัฒนาสูตรและเสิร์ฟ "อาหารอินเดีย" ขึ้นใหม่ ที่ "ไม่ใช่ของแท้" (new inauthentic "Indian" dishes) ในจำนวนนี้รวมถึงไก่ทิกก้ามาซาล่าด้วย
อ่านเพิ่ม

Curry Club Tandoori and Tikka Dishes, Piatkus, London – ISBN 0-7499-1283-9 (1993)
Curry Club 100 Favourite Tandoori Recipes, Piatkus, London – ISBN 9780749914912 (1995)
India: Food & Cooking, New Holland, London – ISBN 978-1-84537-619-2 (2007)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ Chicken tikka masala
Cookbook:Chicken Tikka Masala ที่วิกิตำรา
คณิตวิเคราะห์

ระวังสับสนกับ การวิเคราะห์เชิงตัวเลข (numerical analysis)
ตัวดึงดูดประหลาดในรูปคือแนววิถีของสมการเชิงอนุพันธ์สมการหนึ่ง สมการเชิงอนุพันธ์เป็นสาขาสำคัญของคณิตวิเคราะห์ที่มีการประยุกต์ใช้ใน วิทยาศาสตร์ และ วิศวกรรมศาสตร์ มากมาย
คณิตวิเคราะห์ (อังกฤษ: mathematical analysis) เป็นสาขาหนึ่งในวิชาคณิตศาสตร์ที่ศึกษาฟังก์ชันต่อเนื่อง การเปลี่ยนแปลงอย่างต่อเนื่องของฟังก์ชัน และรวมไปถึงทฤษฎีที่เกี่ยวข้องกับฟังก์ชันเหล่านั้น เช่น ลิมิต, อนุกรมเลข, อนุพันธ์, ปริพันธ์ รวมไปถึงหัวข้อที่ลึกซึ้งมากยิ่งขึ้น เช่น ทฤษฎีเมเชอร์และฟังก์ชันวิเคราะห์ โดยส่วนมากจะศึกษาในบริบทของจำนวนจริงและจำนวนเชิงซ้อนไปจนถึงฟังก์ชัน คณิตวิเคราะห์พัฒนามาจากแคลคูลัสที่มีการวิเคราะห์เชิงคณิตศาสตร์ขั้นพื้นฐานรวมอยู่ด้วย คณิตวิเคราะห์ไม่ใช่เรขาคณิต แต่ทั้งนี้คณิตวิเคราะห์สามารถใช้ในศึกษาปริภูมิของวัตถุทางคณิตศาสตร์ที่มีแนวคิดเรื่องความใกล้ (เช่นปริภูมิเชิงทอพอโลยี) หรือระยะห่างที่จำเพาะระหว่างวัตถุได้ (เช่นปริภูมิเมตริก)
ประวัติ > คณิตวิเคราะห์ในยุคโบราณ

คณิตวิเคราห์เกิดขึ้นในศตวรรษที่ 17 ในช่วงการปฏิวัติวิทยาศาสตร์ แต่ผลลัพธ์แรก ๆ ในคณิตวิเคราะห์ปรากฏโดยนัยในคณิตศาสตร์ของชาวกรีกยุคแรก ตัวอย่างเช่น แนวคิดเรื่องอนุกรมเรขาคณิตอนันต์ปรากฏในปฏิทรรศน์ของเซโน ต่อมานักคณิตศาสตร์ชาวกรีก เช่นยูโดซัสและอาร์คิมิดีส ได้ใช้หลักการลิมิตและการลู่เข้าที่ชัดแจ้งแต่ไม่เป็นทางการเมื่อเขาใช้ระเบียบวิธีเกษียณในการคำนวณพื้นที่และปริมาตรของขอบเขตหรือของแข็ง ในอินเดีย นักคณิตศาสตร์ในศตวรรษที่ 12 ได้ยกตัวอย่างของอนุพันธ์และได้ใช้วิธีการทางคณิตศาสตร์ที่ปัจจุบันนี้เรียกว่าทฤษฎีบทของโรลล์
ประวัติ > คณิตวิเคราะห์ในยุคกลาง

ในช่วงศตวรรษที่ 14  Madhava of Sangamagrama ได้พัฒนาการกระจายอนุกรมของฟังก์ชันไซน์ โคไซน์ และแทงเจ็นต์ และฟังก์ชันแทงเจ็นต์ผกผัน ซึ่งปัจจุบันรู้จักในชื่ออนุกรมเทย์เลอร์ นอกจากการพัฒนาอนุกรมเทเลอร์ที่เกี่ยวกับฟังก์ชันตรีโกณมิติแล้ว เขายังคาดคะเนความมากน้อยของเทอมผิดพลาดที่เกิดจากการลดทอนอนุกรมเหล่านี้ได้อีกด้วย อีกทั้งยังสามารถประมาณค่าของอนุกรมอนันต์ในรูปแบบตรรกยะได้ ต่อมามีการพัฒนาต่อยอดไปอีกในช่วงศตวรรษที่ 20